smcproject/ml-wiki-sentences huggingface dataset:
1980 സെപ്റ്റംബർ 14ാം തീയതി ഇഗ്നാത്തിയോസ് സാഖാ പ്രഥമൻ എന്ന പേരിൽ ദമാസ്കസിലെ വിശുദ്ധ ഗീവർഗീസിന്റെ കത്തീഡ്രലിൽ വച്ച് പാത്രിയർക്കീസിന്റെ സ്ഥാനാരോഹണം നടന്നു.
ചടങ്ങുകൾക്ക് നേതൃത്വം കൊടുത്തത് ബസേലിയോസ്‌ പൗലോസ് ദ്വിതീയൻ ആയിരുന്നു.
സഭാനേതൃത്വത്തിൽ 1981ൽ നടന്ന സുറിയാനി ഓർത്തഡോക്സ് സുന്നഹദോസ്
1981 നവംബറിൽ പാത്രിയാർക്കീസ് സാഖാ പ്രഥമന്റെ അദ്ധ്യക്ഷതയിൽ നടന്ന ആകമാന സുന്നഹദോസിൽ വെച്ച് സഭയ്ക്ക് ഒരു പുതിയ ഭരണഘടന ഉണ്ടാക്കുന്നതിന് തീരുമാനമായി.
1982ൽ പാത്രിയർക്കീസ് ഇന്ത്യയിലേക്കുള്ള ആദ്യ അപ്പസ്തോലിക സന്ദർശനം നടത്തി.
ഇന്ത്യയിലെ അദ്ദേഹത്തിൻറെ യാത്രകളിലും ചടങ്ങുകളിലും കാതോലിക്കോസ് അദ്ദേഹത്തെ അനുഗമിച്ചിരുന്നു.
1984 ജൂണിൽ പാത്രിയാർക്കീസിന്റെ വത്തിക്കാൻ സന്ദർശനത്തിലും മാർപാപ്പയുമായുള്ള സംയുക്ത പ്രഖ്യാപനത്തിലും ബസേലിയോസ് പൗലോസ് ദ്വിതീയൻ പങ്കാളിയായി.
ജൂൺ 24ന് ഒരു സംയുക്ത വിശ്വാസ പ്രഖ്യാപനവും അവിടെവെച്ച് നടന്നു.
തുടർന്ന് വിവിധ യൂറോപ്യൻ രാജ്യങ്ങൾ ഇരുവരും സന്ദർശിച്ചു.
1984 ജൂലൈയിൽ കാതോലിക്കോസ് കേരളത്തിൽ മടങ്ങിയെത്തി.
പൗരോഹിത്യ പട്ടം കൊടുക്കലുകൾ
പൗരസ്ത്യ കാതോലിക്കോസ് എന്ന നിലയ്ക്ക് ബസേലിയോസ് പൗലോസ് ദ്വിതീയൻ 6 മെത്രാപ്പോലീത്തമാരെയും നിരവധി വൈദികരെയും അഭിഷേകം ചെയ്തു.
1975 ഡിസംബർ 26ന് ഭദ്രാസനത്തിന് വേണ്ടി തുരുത്തിശ്ശേരി പള്ളിയിൽ വച്ച് ചാരുവിളയിൽ സാമുവൽ എന്ന് വൈദികനെ ഫീലക്സിനോസ് സാമുവേൽ എന്ന പേരിൽ മെത്രാനായി അദ്ദേഹം വാഴിച്ചു.
തുടർന്ന് 1979 ഏപ്രിൽ 19ന് കോട്ടയം വെള്ളൂർ മോർ ശിമവൂൻ പള്ളിയിൽ വെച്ച് യാക്കൂബ് തിമോത്തെയോസ്, തോമസ് തെയോഫിലോസ്, ഫിലിപ്പോസ് ഇവാനിയോസ് എന്നിവരും വാഴിക്കപ്പെട്ടു.
1985 സെപ്റ്റംബർ 12ന് യുഹാനോൻ ഫീലക്സീനോസിനെയും 1990 ജൂലൈ 3ന് തോമസ് അത്താനാസിയോസിനെയും 1991 ജനുവരി 3ന് തോമസ് തിമോത്തെയോസിനെയും കൂടി ബസേലിയോസ്‌ പൗലോസ് ദ്വിതീയൻ മെത്രാന്മാരായി അഭിഷേകം ചെയ്തു.
പുതിയ സെമിനാരി
സെമിനാരികളുടെ അഭാവം മലങ്കര യാക്കോബായ സഭയുടെ വൈദിക പരിശീലനത്തിന് പ്രതിബന്ധമായിരുന്നു.
സഭാ പിളർപ്പിന് ശേഷം കോട്ടയം പഴയ സെമിനാരി ഓർത്തഡോക്സ് വിഭാഗത്തിന്റെ നിയന്ത്രണത്തിൽ ആയതാണ് ഇതിന് കാരണമായത്.
തുടർന്ന് യാക്കോബായ വിഭാഗം മഞ്ഞിനിക്കര, പെരുമ്പള്ളി ഇവിടങ്ങളിലെ ദയറകളാണ് വൈദിക പരിശീലനത്തിന് ഉപയോഗിച്ചിരുന്നത്.
എന്നാൽ വ്യവസ്ഥാപിതമായ വൈദിക പരിശീലനം ഇവിടങ്ങളിൽ സാധ്യമായിരുന്നില്ല.
ഇതിനെ തുടർന്ന് ഒരു പുതിയ സെമിനാരി സ്ഥാപിക്കാൻ കാതോലിക്കോസ് തീരുമാനിച്ചു അദ്ദേഹം അതിനു വേണ്ടി മുളന്തുരുത്തിക്കടുത്തുള്ള വെട്ടിക്കൽ എന്ന സ്ഥലത്ത് സ്ഥലം കണ്ടെത്തി.
1986 ജനുവരി 1ാം തീയ്യതി അദ്ദേഹം അവിടെ പുതിയ സെമിനാരിയുടെ തറക്കല്ലിട്ടു.
ആദായി ജേക്കബ് കോറെപിസ്കോപ്പ ആയിരുന്നു സെമിനാരിയുടെ ആദ്യ പ്രിൻസിപ്പൽ.
ആരാധനാക്രമം
1987 ഓഗസ്റ്റ് 22ന് കുർബാന ക്രമത്തിലെ തുബ്ദേൻ പ്രാർത്ഥനകളിൽ പ്രദേശിക പ്രധാന്യം ഏറിയ വിശുദ്ധരുടെ പേരുകൾ കൂട്ടിച്ചേർക്കണമെന്ന് കാതോലിക്കോസിന്റെ അധ്യക്ഷതയിൽ ചേർന്ന സുന്നഹദോസ് പാത്രിയാർക്കീസിനോട് ശുപാർശ ചെയ്തു.
ഇതിനെ തുടർന്ന് തോമാശ്ലീഹായുടെ പേര് നാലാം തുബ്ദേനിലും ഇഗ്നാത്തിയോസ് ഏലിയാസ് തൃതിയൻ , ബസേലിയോസ്‌ യൽദോ , പരുമല തിരുമേനി എന്നിവരുടെ പേരുകൾ അഞ്ചാം തുബ്ദേനിൽ കൂട്ടിച്ചേർത്ത് വായിക്കാൻ പാത്രിയർക്കീസ് ഡിസംബർ 20ന് മലങ്കര യാക്കോബായ സഭയ്ക്ക് അനുമതി നൽകി.
യുവജന പരിശീലനത്തിലെ സംഭാവനകൾ
സഭയുടെ സൺഡേസ്കൂൾ അസോസിയേഷൻ യുവജന അസോസിയേഷൻ എന്നിവ വളർത്തിക്കൊണ്ടുവരുന്നതിനും കാതോലിക്കോസ് നിർണായക പങ്കു വഹിച്ചു.
മലങ്കര യാക്കോബായ സുറിയാനി ഓർത്തഡോക്സ് യുവജന അസോസിയേഷൻ എന്ന പേരിൽ ഒരു പുതിയ സംഘടന അദ്ദേഹത്തിൻറെ കാലത്ത് ആരംഭിച്ചു ഇതുകൂടാതെ സഭയുടെ വിദ്യാഭ്യാസ സ്ഥാപനങ്ങൾ വളർത്തിക്കൊണ്ടു വരുന്നതിലും അദ്ദേഹം പ്രത്യേക ശ്രദ്ധ ചെലുത്തി.
കോതമംഗലം മാർ അത്തനേഷ്യസ് ആർട്സ് ആന്റ് സയൻസ് കോളേജ് , എൻജിനീയറിങ് കോളേജ്, കോലഞ്ചേരി സെന്റ് പീറ്റേഴ്സ് കോളേജ്, പിറവം ആർട്സ് കോളേജ് എന്നിവ ഇവയിൽ ചിലതാണ്.
കോലഞ്ചേരി മെഡിക്കൽ മിഷൻ ആശുപത്രി ആരംഭിച്ചത് അദ്ദേഹം കണ്ടനാട് മെത്രാപ്പോലീത്ത ആയിരുന്നപ്പോഴാണ്.
കോതമംഗലം മെഡിക്കൽ മിഷൻ ആശുപത്രി ഉദ്ഘാടനം ചെയ്തതും അദ്ദേഹമാണ്.
അന്ത്യം കബറിടം
വാർദ്ധക്യസഹജമായ അവശതകളെ തുടർന്ന് പിറമാടം ദയറയിൽ ആയിരുന്നു ബസേലിയോസ്‌ പൗലോസ് ദ്വിതീയൻ തന്റെ അന്ത്യകാലം ചെലവഴിച്ചത്.
1996 സെപ്റ്റംബർ 1ന് അവിടെ സ്ഥിതി ചെയ്യുന്ന ഒരു പള്ളിയുടെ പുതിയ കെട്ടിടം ഉദ്ഘാടനം ചെയ്യാൻ ഒരുങ്ങിയിരിക്കവേ ബസേലിയോസ്‌ പൗലോസ് ദ്വിതീയന് ഹൃദയാഘാതമുണ്ടായി.
ചടങ്ങിന് മുഖ്യാതിഥിയായി എത്തിയിരുന്ന മന്ത്രി ടി. എം. ജേക്കബിന്റെ സാന്നിധ്യത്തിലാണ് ഇത് സംഭവിച്ചത്.
തുടർന്ന് അദ്ദേഹത്തെ കോലഞ്ചേരി ആശുപത്രിയിലേക്ക് കൊണ്ടുപോയി.
ആശുപത്രിയിലേക്ക് കൊണ്ടുപോകവേ അദ്ദേഹം മരണപ്പെട്ടു.
ആശുപത്രി അധികൃതർ അദ്ദേഹത്തിന്റെ മരണം സ്ഥിരീകരികരിച്ചു.
1996 സെപ്റ്റംബർ 1ാം തീയ്യതി രാവിലെ 10:45നായിരുന്നു അദ്ദേഹത്തിന്റെ അന്ത്യം.
അപ്പോൾ അദ്ദേഹത്തിന്റെ 83 വയസ്സ് പ്രായം ഉണ്ടായിരുന്നു.
തുടർന്ന് അദ്ദേഹത്തിൻറെ ഭൗതികദേഹം കോലഞ്ചേരിയിലും, പിറമാടം ദയറയിലും ഔദ്യോഗിക വസതി ആയ മൂവാറ്റുപുഴ അരമനയിലും പൊതുദർശനത്തിന് വെച്ചു.
തുടർന്ന് അദ്ദേഹം മുമ്പേ ആവശ്യപ്പെട്ടിരുന്നത് അനുസരിച്ച് മലേക്കുരിശ് ദയറയിൽ അദ്ദേഹത്തിൻറെ കബറടക്കം നടന്നു.
മൃതസംസ്കാര ശുശ്രൂഷകൾക്ക് ക്ലീമിസ് അബ്രഹാം നേതൃത്വം വഹിച്ചു.
സഭയിലെയും മറ്റു സഭകളിലും വിവിധ ബിഷപ്പുമാരും പൊതുരംഗത്തെ നിരവധി പ്രമുഖരും വലിയൊരു സമൂഹം ആളുകളും സംസ്കാരച്ചടങ്ങിൽ പങ്കാളികളായി.
അവലംബം 1 2 1 2 3 4 5 6 7 8 9 10 11 12 13 14
ബസുധാര ഇംഗ്ലീഷ് വിലാസം https://ml.wikipedia.org/wiki/Basudhara ബസുധാര
സമകാലീന ബംഗാളി സാഹിത്യത്തിലെ ശ്രദ്ധേയയായ എഴുത്തുകാരി തിലോത്തമാ മജുംദാറുടെ നോവലാണ് ബസുധാര (বসুধারা) .
ഈ നോവലിന് 2003-ലെ ആനന്ദ പുരസ്കാരം  ലഭിച്ചു.
പശ്ചിമ ബംഗാളിൽ നക്സൽ പ്രസ്ഥാനത്തിൻറേയും പൂർവ്വ ബംഗാളിൽ സ്വാതന്ത്ര്യസമരത്തിൻറേയും തീ കെട്ടണഞ്ഞിട്ടേയുളളു, ചൂടും പുകയും ബാക്കി നില്ക്കുന്നു.
കൊൽക്കത്ത നഗരത്തിനകത്ത്,  മധ്യവർഗ്ഗക്കാർ താമസിക്കുന്ന  മാഥൂർ ഗഢിലും അതിനോടു ചേർന്നുളള  ഫടിക്ബിൽ എന്ന ചേരിപ്രദേശത്തുമായാണ് കഥ നടക്കുന്നത്.
നക്സൽ പ്രസ്ഥാനത്തിൽ, ബ്രില്ലിയൻറ് എന്നു സമൂഹം വിശേഷിപ്പിച്ചിരുന്ന, കൌമാരാവസ്ഥ കടന്നിട്ടില്ലാത്ത യുവ വിദ്യാർത്ഥികൾ, ദേവാർച്ചനും, നീലാദ്രിയും കൌഷികും , അവരെപ്പോലെ മറ്റനേകം പേരും പോലീസിന്റെ  വെടിയേറ്റു മരിച്ചു.
അവരുടെ കുടുംബങ്ങൾ ജീവിതവുമായി വീണ്ടും പൊരുത്തപ്പെടാൻ ശ്രമിക്കയാണ്.
ജനിച്ച മണ്ണുപേക്ഷിച്ച് കൊൽക്കത്ത  നഗരത്തിലെത്തിയ പൂർവ്വ ബംഗാളിൽ നിന്നുളള  അഭയാർത്ഥികൾ പുതു ജീവിതം കെട്ടിപ്പടുക്കാനുളള ഉദ്യമത്തിലാണ്.
പരമ്പരാഗതമായി ചെയ്തു വന്നിട്ടുളള  കാളീസേവ തുടർന്നുകൊണ്ടുപോകാഞ്ഞാൽ ദേവീകോപം ഉണ്ടാകുമെന്നു വിശ്വസിക്കുന്ന ഡോക്റ്റർ മല്ലീനാഥ്, അച്ഛൻറെ അന്ധവിശ്വാസത്തിനു കൂട്ടു നില്ക്കാനാകാതെ മയക്കുമരുന്നിൽ അഭയം തേടുന്ന മൂത്തമകൻ അമലേന്ദു , നിരർത്ഥകങ്ങളായ മതാചാരങ്ങളെ ലംഘിക്കാൻ ധൈര്യപ്പെടുന്ന കോളേജ് അധ്യാപകൻ അനീസുജ്ജമാൻ, ചെറു പ്രായത്തിൽ അവിചാരിതമായി മുഖമാകെ പൊളളിപ്പോയതിനാൽ ബുർഖയിൽ സമാശ്വാസം കണ്ടെത്തുന്ന  നീലോഫാ, അഞ്ചു സന്താനങ്ങളുണ്ടായിരുന്നിട്ടും, കളഞ്ഞുകിട്ടിയ കുട്ടിയെ കൈവിടാത്ത തൂപ്പുകാരൻ ഹരിചരണും, ഭാര്യ തുളസിയും.
പൂർവ്വ ബംഗാളിലെ  പ്രശാന്തരമണീയമായ ഗ്രാമമുപേക്ഷിച്ച് സ്നേഹശൂന്യനായ ഭർത്താവിനോടൊപ്പം കൊൽക്കത്തയിലെത്തിയ രാധിക.
രൂപൊഷി നദിയും  ഷംഷേറും ഇപ്പോഴും അവളുടെ  സ്വപ്നത്തിലുണ്ട്.
കിഴക്കു നിന്ന് പടിഞ്ഞാട്ടേക്കുളള പാലായനത്തിൽ ശെഫാലി നഷ്ടപ്പെട്ടെങ്കിലും  രാധികയിൽ ശേഫാലിയെ കണ്ടെത്തുന്ന ശേഫാലിയുടെ അമ്മ.
താ ജാരസന്തതിയാണെന്ന സത്യം ഉൾക്കൊളളാനാകാത്ത ദേവോപം.
ഇവരുടെയൊക്കെ കഥയാണ് ബസുധാര അവലംബം ↑
ബസേലിയോസ് യൽദോ ഇംഗ്ലീഷ് വിലാസം https://ml.wikipedia.org/wiki/Baselios_Yeldho
1678 മുതൽ 1684 വരെ സുറിയാനി ഓർത്തഡോക്സ് സഭയിലെ കിഴക്കിന്റെ മഫ്രിയോനോ ആയിരുന്നു മോർ ബസേലിയോസ്‌ യൽദോ അഥവാ യൽദോ മാർ ബസേലിയോസ് .
1685ൽ ഇന്ത്യയിലെത്തിയ ഇദ്ദേഹം മലബാറിൽ പുത്തങ്കൂർ മാർത്തോമാ നസ്രാണി വിഭാഗത്തിന്റെ അന്ത്യോഖ്യൻ സഭാ ബന്ധം ശക്തമാകുന്നതിന് കാരണമായി.
സുറിയാനി ഓർത്തഡോക്സ് സഭയിലും, മലങ്കര ഓർത്തഡോക്സ് സുറിയാനി സഭയിലും ഇദ്ദേഹത്തെ ഒരു വിശുദ്ധനായി വണങ്ങിവരുന്നു.
പ്രാഥമിക വിവരങ്ങൾ മോർ ബഹ്നാം ദയറോ
1593നടുത്ത് ആധുനിക ഇറാഖിലെ മൊസൂളിന് അടുത്തുള്ള ബഹുദയ്ദ (കാരഖോഷ്) എന്ന പ്രദേശത്താണ് യൽദോ ജനിച്ചത്.
അദ്ദേഹം ജനിച്ച ഗ്രാമം കൂദേദ് എന്നാണ് അറിയപ്പെട്ടിരുന്നത്.
ചെറുപ്പത്തിൽ തന്നെ സഭാ പ്രവർത്തനത്തിലും ആത്മീയ കാര്യങ്ങളിലും ആകൃഷ്ടനായ അദ്ദേഹം സമീപത്തുള്ള മോർ ബഹ്നാം ദയറോയിൽ ചേർന്ന് റമ്പാനായി .
1678ൽ പാത്രിയർക്കീസ് ഇഗ്നാത്തിയോസ് അബ്ദുൽമസിഹ് 1ാമൻ ഇദ്ദേഹത്തെ മഫ്രിയോനോ ആയി വാഴിച്ചു.
തുടർന്ന് ബസേലിയോസ്‌ യൽദോ എന്ന് അദ്ദേഹം പേര് സ്വീകരിച്ചു.
മലബാറിലെ സാഹചര്യം
ഇക്കാലഘട്ടത്തിലാണ് മലബാറിലെ പുത്തങ്കൂർ നസ്രാണികളുടെ നേതാവായ തോമ 2ാമൻ മെത്രാന്മാരെയും മല്പാന്മാരെയും തേടിക്കൊണ്ട് സുറിയാനി ഓർത്തഡോക്സ് പാത്രിയർക്കീസിന് കത്തയക്കുന്നത്.
കത്ത് ലഭിച്ച അബ്ദൽമസിഹ് പാത്രിയർക്കീസ് ഈ വിഷയം മഫ്രിയോനോ യൽദോയുമായി കൂടിയാലോചിച്ചു.
പതിനാറാം നൂറ്റാണ്ടിൽ പോർച്ചുഗീസ് മിഷനറിമാർ നസ്രാണികളുടെ സഭാഭരണം നിയന്ത്രിക്കാൻ തുടങ്ങിയിരുന്നു.
നസ്രാണികൾക്ക് പേർഷ്യയിലെ കിഴക്കിന്റെ സഭയുമായും അതിൽ നിന്ന് രൂപപ്പെട്ട കൽദായ കത്തോലിക്കാ സഭയുമായും ഉള്ള ബന്ധം അവസാനിപ്പിച്ച് റോമൻ കത്തോലിക്കാ സഭയുടെ നേരിട്ടുള്ള ഭാഗമാക്കാൻ മിഷനറിമാർ ശ്രമിച്ചു.
ഇതിനെതിരെയുള്ള നസ്രാണികളുടെ ചെറുത്തുനിൽപ്പ് 1653ലെ കൂനൻ കുരിശ് സത്യത്തിൽ കലാശിച്ചു.
ഈ സംഭവത്തിലൂടെ പോർച്ചുഗീസ് മിഷനറിമാരുമായുള്ള ബന്ധം അവസാനിപ്പിച്ച നസ്രാണികൾ എന്നാൽ അധികം വൈകാതെ ആഭ്യന്തരമായ ഭിന്നതയിൽ എത്തിച്ചേർന്നു.
കത്തോലിക്കാ സഭയുടെ നേതൃത്വം അയച്ച കർമ്മലിത്ത മിഷണറിമാരുടെ നേതൃത്വത്തിലുള്ള പുതിയ പുതിയ ദൗത്യ സംഘത്തോടും അവർ വാഴിച്ച തദ്ദേശീയ നസ്രാണി മെത്രാനോടും കൂറു പുലർത്തി റോമൻ കത്തോലിക്കാ ബന്ധം തുടർന്നവർ പഴയകൂറ്റുകാർ എന്നറിയപ്പെട്ടു.
മറുവിഭാഗം കുരിശു സത്യത്തിന്റെ നേതാവായ അർക്കദിയാക്കോൻ തോമായുടെ നേതൃത്വത്തിൽ സ്വതന്ത്രരായി തുടരുകയും പതിനേഴാം നൂറ്റാണ്ടിന്റെ അവസാന പകുതിയിൽ സുറിയാനി ഓർത്തഡോക്സ് സഭയുമായി ബന്ധം സ്ഥാപിക്കുകയും ചെയ്തു.
ഇവർ പുത്തങ്കൂറ്റുകാർ എന്ന് അറിയപ്പെട്ടു.
1665ൽ മലബാറിൽ എത്തിയ ഗ്രിഗോറിയോസ് അബ്ദൽ ജലീൽ ആണ് ഈ ബന്ധത്തിന് തുടക്കമിട്ടത്.
ഇതിന്റെ തുടർച്ചയായാണ് തോമാ 2ാമൻ പുതിയ മെത്രാന്മാരെ തേടിയത്.
ഇന്ത്യയിലേക്കുള്ള പ്രയാണം മോർ മത്തായി ദയറോ
ഇന്ത്യയിലെ മാർത്തോമാ നസ്രാണികളുടെ സവിശേഷ സാഹചര്യവും പേർഷ്യൻ സഭയുമായി നിലനിന്നിരുന്ന ബന്ധവും കണക്കിലെടുത്ത മഫ്രിയോനോ സ്വയം മലബാറിലേക്ക് പോകാൻ തീരുമാനിച്ചു.
അപ്പോൾ 90 വയസ്സ് പിന്നിട്ടിരുന്നു അദ്ദേഹത്തിന്.
അദ്ദേഹത്തിൻറെ പ്രായാധിക്യം ചൂണ്ടിക്കാണിച്ചു പലരും അദ്ദേഹത്തെ പിന്തിരിപ്പിക്കാൻ ശ്രമിച്ചുവെങ്കിലും ഈ ഉദ്യമം സ്വയം ഏറ്റെടുക്കാൻ ഉള്ള തീരുമാനത്തിൽ അദ്ദേഹം ഉറച്ചുനിന്നു.
മൊസൂളിന് സമീപമുള്ള മോർ മത്തായി ആശ്രമത്തിൽ വെച്ച് കർദ് ദ്വീപിൽ നിന്നുള്ള ദിയസ്കോറസ് മെത്രാപ്പോലീത്തയെ തന്റെ പിൻഗാമിയായി അദ്ദേഹം തിരഞ്ഞെടുത്തു.
തുടർന്ന് ഇന്ത്യയിലേക്ക് അദ്ദേഹം യാത്ര പുറപ്പെട്ടു.
ഇന്ത്യയിലേക്കുള്ള യാത്രയ്ക്ക് തൊട്ടുമുമ്പായി അദ്ദേഹം എപ്പിസ്കോപ്പയായി അഭിഷേകം ചെയ്ത ഇവാനിയോസ് ഹിദായത്തുള്ളയും അദ്ദേഹത്തെ അനുഗമിച്ചു.
ഇതിനുപുറമേ മോർ യൽദോയുടെ സ്വന്തം സഹോദരനായ ജമ്മായും മോർ മത്തായി, മോർ ബഹ്നാം ദയറാകളിൽ നിന്നുള്ളവരായ യോവെയ്, മൊത്തായി എന്നീ രണ്ട് റമ്പാന്മാരും അദ്ദേഹത്തിന് ഒപ്പം യാത്രതിരിച്ചു.
മൊസൂളിൽ നിന്ന് യാത്രചെയ്ത് ബസ്ര തുറമുഖത്ത് എത്തിയ അവർ ഇന്ത്യയിലേക്ക് കപ്പൽ കയറി.
മോർ യൽദോയും സംഘവും യാത്ര ചെയ്ത കപ്പൽ 1685ന്റെ മദ്ധ്യത്തിൽ ഗുജറാത്തിലെ സൂറത്ത് തുറമുഖത്ത് നങ്കൂരമിട്ടു.
അവിടെനിന്നും വടക്കൻ മലബാറിലെ തലശ്ശേരി തുറമുഖത്ത് അവർ എത്തിച്ചേർന്നു.
മോർ യൽദോയും ഇവാനിയോസ് എപ്പിസ്കോപ്പയും മൊത്തായി റമ്പാനും മാത്രമേ സംഘത്തിൽ അപ്പോൾ അവശേഷിച്ചിരുന്നു.
സിറിയയിൽ നിന്നുള്ള ബിഷപ്പുമാരെ തടയാൻ  പോർച്ചുഗീസുകാർ അക്കാലത്ത് പ്രത്യേക ശ്രദ്ധ ചെലുത്തിയിരുന്നു.
അതിനാൽ വേഷപ്രച്ഛന്നരായാണ് അവർ മലബാറിൽ എത്തിച്ചേർന്നത്.
തുടർന്ന് പോർച്ചുഗീസുകാരുടെയും കൊള്ളക്കാരുടെയും ഭീഷണി ഒഴിവാക്കാൻ അവർ കിഴക്കോട്ട് യാത്ര ചെയ്യുകയും ചുരം കയറി തമിഴ്നാട് പ്രദേശങ്ങളിലേക്ക് കടക്കുകയും ചെയ്തു.
ഇതിനിടെ വന്യജീവികളുടെയും മറ്റും ആക്രമണങ്ങൾ അവർക്ക് നേരെയുണ്ടായി എങ്കിലും അത്ഭുതകരമായി അവയിൽ രക്ഷപ്പെട്ടു എന്ന് വിശ്വസിക്കപ്പെടുന്നു.
തുടർന്ന് പശ്ചിമഘട്ട മലനിരകളിലെ മലമ്പാതകളിലൂടെ യാത്രചെയ്ത് മൂന്നാറിന് അടുത്തുള്ള ഒരു മലയോര വാണിജ്യ കേന്ദ്രത്തിൽ എത്തിച്ചേർന്നു.
കൊള്ളക്കാരുടെ സാന്നിധ്യം ഉണ്ടാകും എന്ന് വിലയിരുത്തി അവിടെയുള്ള താൽക്കാലികസത്രങ്ങളിൽ കഴിയാതെ മലമുകളിൽ ചെന്ന് അവർ രാത്രി ചെലവാക്കി.
അപ്പോൾ ഭീകരമായ മഴയുണ്ടാവുകയും തുടർന്നുണ്ടായ ഉരുൾപൊട്ടലിൽ വെള്ളപ്പൊക്കത്തിലും താഴ്വരയിലെ വ്യാപാര കേന്ദ്രവും സത്രങ്ങളും നശിക്കുകയും അതിൽ താമസിച്ചിരുന്ന കുറേ ആളുകൾ മരണപ്പെടുകയും ചെയ്തു.
രാവിലെ ദുരന്തത്തിന്റെ വ്യാപ്തി മനസ്സിലാക്കിയ മഫ്രിയോനോ യൽദോയും സംഘവും മരണപ്പെട്ടവർക്ക് വേണ്ടി കുർബാന അർപ്പിച്ച് പ്രാർത്ഥനകൾ നടത്തി.
അവിടെ അധിവസിച്ചിരുന്ന ഗോത്രവർഗ്ഗക്കാർ അദ്ദേഹത്തെ ബഹുമാനിച്ചു.
ഈ സംഭവത്തെ തുടർന്നാണ് ആ സ്ഥലത്തിന് പള്ളിവാസൽ എന്ന പേര് വന്നത് എന്ന് ചില പാരമ്പര്യങ്ങൾ ഉണ്ട്.
കോതമംഗലത്ത് മാർത്തൊമ്മാ ചെറിയ പള്ളി, കോതമംഗലം
ഇതിനുശേഷം അവർ കോതമംഗലത്തിന് അടുത്തുള്ള കോഴിപ്പള്ളി എന്ന ഗ്രാമത്തിൽ എത്തി.
ചക്കാലക്കുടി എന്ന സ്ഥലത്ത് വെച്ച് ഒരു നായർ യുവാവിനെ കണ്ടുമുട്ടിയ മോർ യൽദോ അദ്ദേഹത്തിൻറെ സഹായത്തോടെ കോതമംഗലം ചെറിയ പള്ളിയിൽ എത്തി.
ഇതുമായി ബന്ധപ്പെട്ട് ചില അത്ഭുതങ്ങൾ പറയപ്പെടുന്നു.
പശുക്കളെയും നെയ്ച്ചു കൊണ്ടിരുന്ന ആ നായർ യുവാവ് തുടക്കത്തിൽ അദ്ദേഹത്തോടൊപ്പം വരാൻ കൂട്ടാക്കിയിരുന്നില്ല പകരം പള്ളിയിലേക്ക് ഉള്ള വഴി കാണിച്ചുകൊടുത്തു.
തുടർന്ന് മോർ യൽദോ തന്റെ ഊന്നുവടി കൊണ്ട് നിലത്ത് ഒരു വലിയ വൃത്തം വരയ്ക്കുകയും യുവാവിനോട് തന്റെ പശുക്കളെ അതിനുള്ളിൽ ആക്കാൻ ആവശ്യപ്പെടുകയും ചെയ്തു.
അപ്രകാരം ചെയ്ത യുവാവ് പശുക്കൾ വൃത്തത്തിൽ നിന്ന് പുറത്തു വരാതെ ഉള്ളിൽ തന്നെ നിൽക്കുന്നത് കണ്ട് അത്ഭുതപ്പെട്ടു.
ആ യുവാവിന്റെ ഗർഭിണിയായ സഹോദരിയെ മോർ യൽദോ സുഖപ്പെടുത്തുകയും അന്ന് തന്നെ അവൾ ഒരാൺകുട്ടിക്ക് ജന്മം നൽകുകയും ചെയ്തു.
തുടർന്ന് ആ യുവാവ് കൃതജ്ഞതയോടെ അദ്ദേഹത്തെ പള്ളിയിലേക്ക് കൂട്ടിക്കൊണ്ടുപോയി.
പുഴക്കരയിൽ കുളിച്ചു കൊണ്ടിരുന്ന കുറെ കുട്ടികളും അവരോടൊപ്പം ചേർന്നു.
പള്ളിയിൽ എത്തിയവർക്ക് വളരെ ഊഷ്മളമായി സ്വീകരണം ആണ് കിട്ടിയത്.
തങ്ങൾ ദീർഘനാളായി കാത്തിരുന്ന സുറിയാനി മെത്രാൻ എത്തിച്ചേർന്നു എന്ന് മനസ്സിലാക്കിയ അവർ പള്ളിയുടെ മണികൾ അടിച്ച് അദ്ദേഹത്തെ സ്വീകരിച്ചു.
കന്നിമാസം 11ാം തീയ്യതിയാണ് അദ്ദേഹം കോതമംഗലത്ത് എത്തിച്ചേർന്നത്.
സുറിയാനിയിൽ നന്നായി അവഗാഹമുണ്ടായിരുന്ന മോർ യൽദോ അവിടുത്തെ വൈദികരുമായും സുറിയാനി അറിയാവുന്ന ആളുകളുമായും സംസാരിച്ചു.
ഇതിൽ നിന്ന് തങ്ങൾ തലമുറകളായി സഭാ പരമാധ്യക്ഷനായി ബഹുമാനിച്ചിരുന്ന പേർഷ്യൻ പൗരസ്ത്യ കാതോലിക്കോസ് ആണ് തങ്ങളെ സന്ദർശിച്ചിരിക്കുന്നത് എന്ന് ധരിച്ച അവർ അദ്ദേഹത്തെ ആരാധ്യപുരുഷനായി ഗണിച്ചു.
ഈ സംഭവത്തെക്കുറിച്ച് വിവിധ നസ്രാണി കേന്ദ്രങ്ങളിൽ ഉടനെ തന്നെ വാർത്തകൾ പടർന്നു.
ദൂരെയുള്ള പള്ളികളിൽ നിന്ന് പോലും ആളുകൾ മോർ യൽദോയെ കാണാനും ഉപഹാരങ്ങൾ സമർപ്പിക്കാനും എത്തിച്ചേർന്നു തുടങ്ങി.
പാശ്ചാത്യ സുറിയാനി പാരമ്പര്യം നടപ്പിലാക്കാൻ ശ്രമിക്കുന്നു
പൗരസ്ത്യ സുറിയാനി പാരമ്പര്യം അനുസരിച്ച് സെപ്റ്റംബർ മാസം 13ാം തീയതിയാണ് വിശുദ്ധ കുരിശിന്റെ തിരുനാൾ ആയി മലബാറിൽ ആചരിച്ചിരുന്നത്.
പരിശുദ്ധ സ്ലീവാ കണ്ടെത്തിയതിന്റെ തിരുനാൾ എന്നാണ് ആ ദിവസം അറിയപ്പെട്ടിരുന്നത്.
മലബാറിലെ പ്രാദേശിക രീതി അനുസരിച്ച് കന്നിമാസം 13നാണ് ഈ ആചരണം കൊണ്ടാടിയിരുന്നത്.
കോതമംഗലം പള്ളിയിലും അന്നേദിവസം വലിയ ആഘോഷങ്ങൾ ഉണ്ടായിരുന്നു.
അതിൻറെ ഭാഗമായി പള്ളിയുടെ കൊടിമരത്തിൽ കൊടിയേറ്റാൻ മോർ യൽദോയെ പള്ളി വികാരി ക്ഷണിച്ചു.
എന്നാൽ അദ്ദേഹം അതിന് തയ്യാറായില്ല.
13ാം തീയ്യതി അല്ല 14ാം തീയ്യതി ആണ് വിശുദ്ധ കുരിശിന്റെ തിരുനാൾ ആചരിക്കേണ്ടത് എന്ന് അദ്ദേഹം നിലപാട് എടുത്തു.
പാശ്ചാത്യ സുറിയാനി പാരമ്പര്യം ഉൾപ്പെടെയുള്ള റോമൻ സഭാ പാരമ്പര്യങ്ങളിൽ സെപ്റ്റംബർ 14ാം തീയതിയാണ് വിശുദ്ധ കുരിശിന്റെ പുകഴ്ചയുടെ തിരുനാൾ ആചരിച്ചിരുന്നത്.
ഇത് പ്രാദേശിക വൈദികരുടെയും വിശ്വാസികളുടെയും ഇടയിൽ ആശയക്കുഴപ്പമുണ്ടാക്കി.
യൊവാന്നീസ് ഹിദായത്തല്ല മെത്രാപ്പോലീത്ത യൊവാന്നീസ് ഹിദായത്തല്ല
മോർ യൽദോയുടെ നിർദ്ദേശപ്രകാരം കന്നിമാസം 14ന് ദിവസം കോതമംഗലം ചെറിയപള്ളിയിൽ വിശുദ്ധ കുരിശിന്റെ തിരുനാൾ ആചരിച്ചു.
അന്നേദിവസം പള്ളിയിൽ വെച്ച് വിശുദ്ധ കുർബാനയ്ക്ക് മദ്ധ്യേ യൊവാന്നീസ് ഹിദായത്തല്ല (ഇവാനിയോസ് ഹിദായത്തുള്ള) എപ്പിസ്കോപ്പയെ മെത്രാപ്പോലീത്തയായി മോർ യൽദോ വാഴിച്ചു.
ബഹുദയ്ദ സ്വദേശിയായ ഷമ്മായുടെ മകനായിരുന്നു ഹിദായത്തല്ല.
മോർ യൽദോയുടെ മലങ്കര സഭയിലെ അന്ത്യോഖ്യൻവത്കരണ ദൗത്യം അദ്ദേഹത്തിനുശേഷം മുന്നോട്ടു കൊണ്ടുപോയത് ഇവാനിയോസ് ഹിദായത്തല്ല ആയിരുന്നു.
അന്ത്യം മോർ ബസേലിയോസ് യൽദോയുടെ കബറിടം
പ്രായാധിക്യവും ദീർഘവും ദുർഘടവുമായ യാത്രയും മോർ യൽദോയുടെ ആരോഗ്യം ക്ഷയിപ്പിച്ചിരുന്നു.
എത്തുമ്പോൾ അദ്ദേഹത്തിന് 92 വയസ്സ് പ്രായം ഉണ്ടായിരുന്നു.
കോതമംഗലം ചെറിയപള്ളിയിലെ തിരുനാളിനും മെത്രാഭിഷേകത്തിനും ശേഷം മൂന്നാം ദിവസം ആയപ്പോഴേക്കും അദ്ദേഹം അസുഖബാധിതനായി.
തുടർന്ന് വൈദികർ അദ്ദേഹത്തിന് അന്ത്യ കൂദാശയും ഒടുവിലത്തെ ഒപ്രൂശ്മയും കൊടുത്തു.
ഇതിനുശേഷം കന്നി 19ന് പള്ളിക്കുള്ളിൽ വച്ച് അദ്ദേഹം മരണപ്പെട്ടു.
അന്ന് ശനിയാഴ്ചയായിരുന്നു.
അദ്ദേഹത്തിൻറെ മരണത്തെ തുടർന്ന് മുമ്പേ പ്രവച്ചിരുന്നതുപോലെ പള്ളിയുടെ മുമ്പിലെ കൽക്കുരിശ് തിളങ്ങി എന്ന് വിശ്വസിക്കപ്പെടുന്നു.
വലിയൊരു കൂട്ടം ആളുകൾ അവിടെ സമ്മേളിച്ചിരുന്നു.
പിറ്റേദിവസം അദ്ദേഹത്തിൻറെ കബറടക്കം നടന്നു.
കോതമംഗലം ചെറിയപള്ളിയുടെ മദ്ബഹയിലാണ് അദ്ദേഹത്തെ കബറടക്കിയത്.
വിശുദ്ധ പദവി
യെൽദോ മാർ ബസേലിയോസ് ബാവായെ 1947 നവംബർ 5 നു പരിശുദ്ധനായി ബസേലിയോസ്സ് ഗീവർഗീസ് ദ്വിതീയൻ കാതോലിക്കാ ബാവ പ്രഖ്യാപിച്ചു.
അദേഹത്തിന്റേ ഓർമപ്പെരുന്നാൽ യാക്കോബായ സഭയിൽ ഒക്ടോബർ 2,3 എന്നീ തീയതികളിൽ ആചരിക്കപ്പെടുന്നു.
കോതമംഗലത്തിന് സമീപമുള്ള യാക്കോബായ വിശ്വാസികൾക്കിടയിൽ അദ്ദേഹത്തിന്റെ ഓർമയ്ക്കായി കുട്ടികൾക്ക് “എൽദോ” എന്നോ “ബേസിൽ” എന്നോ പേരിടാറുണ്ട്.
ബസിലിക്ക ഓഫ് ഔവർ ലേഡി ഓഫ് ഗുഡ് ഹെൽത്ത് ഇംഗ്ലീഷ് വിലാസം https://ml.wikipedia.org/wiki/Basilica_of_Our_Lady_of_Good_Health
ഭാരതത്തിലെ പ്രധാനപ്പെട്ട ക്രൈസ്തവ തീർഥാടന കേന്ദ്രങ്ങളിൽ ഒന്നാണ് തമിഴ്‌നാട്ടിലെ നാഗപട്ടണം ജില്ലയിലെ വേളാങ്കണ്ണി എന്ന ചെറിയ പട്ടണത്തിലുള്ള ബസിലിക്ക ഓഫ് ഔവർ ലേഡി ഓഫ് ഗുഡ് ഹെൽത്ത് (വേളാങ്കണ്ണി പള്ളി) (ഇംഗ്ലീഷ്:Basilica of Our Lady of Good Health).
റോമൻ കത്തോലിക്കാസഭയുടെ കീഴിലുള്ള ഈ  ദേവാലയം, പേരു സൂചിപ്പിക്കുന്നത് പോലെ ആരോഗ്യമാതാവെന്നു അറിയപ്പെടുന്ന വിശുദ്ധ മറിയത്തിന്റെ നാമത്തിൽ സ്ഥാപിച്ചിട്ടുള്ളതാണ്.
ഈ ദേവാലയം ഇവിടെ സ്ഥാപിക്കപ്പെടുവാൻ ഇടയായത് 16-ആം ശതകത്തിൽ ഇപ്പോൾ പള്ളി നിൽക്കുന്ന സ്ഥലത്തും സമീപപ്രദേശത്തും ഉണ്ടായ മാതാവിന്റെ ചില ദർശനങ്ങളും അത്ഭുത പ്രവർത്തനങ്ങളും മൂലമാണ് എന്നു ഭക്തജനങ്ങൾ വിശ്വസിക്കുന്നു.
രാജ്യത്തിന് അകത്തും പുറത്തും നിന്നുമായി വർഷം മുഴുവനും വിശ്വാസികൾ എത്തുന്നുണ്ടെങ്കിലും സെപ്റ്റംബർ മാസത്തിലെ എട്ടുനോമ്പ് പെരുന്നാളിനാണ് ഏറ്റവും അധികം തിരക്ക് അനുഭവപ്പെടുന്നത്.
കിഴക്കിന്റെ ലൂർദെന്നു കൂടി അറിയപ്പെടുന്ന വേളാങ്കണ്ണി പള്ളിയെ മാർപ്പാപ്പ 1962-ൽ ബസിലിക്കയായി ഉയർത്തി.
ഉണ്ണിയേശുവിനെ കൈയ്യിലേന്തിയുള്ള വേളാങ്കണ്ണി മാതാവിന്റെ രൂപം പ്രശസ്തവും എന്നാൽ ലോകത്തിന്റെ ഇതര ഭാഗങ്ങളിൽ പ്രചാരത്തിലിരിക്കുന്നവയിൽ നിന്നു വ്യത്യസ്തവുമാണ്.
ചിത്രശാല വേളാങ്കണ്ണി പള്ളി.
വേളാങ്കണ്ണി പള്ളി വേളാങ്കണ്ണി പള്ളി.
വേളാങ്കണ്ണി പള്ളി.
പാപപരിഹാരത്തിനായി മുട്ടുക്കുത്തി പള്ളിയിലേക്ക നീങ്ങുന്നവർ.
വേളാങ്കണ്ണിയിലെ ഒരു കടൽ ദൃശ്യം Basilica of Our Lady of Good Health, Veilankanni എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ വേളാങ്കണ്ണി പള്ളിയുടെ വെബ്സൈറ്റ് ↑ പുറത്തേക്കുള്ള കണ്ണികൾ ബസിലിക്ക ഓഫ് ഔവർ ലേഡി ഓഫ് ഗുഡ് ഹെൽത്ത്
ബസേലിയസ് കോളേജ്
ബസേലിയസ് കോളേജ് , കോട്ടയം (1964-ൽ സ്ഥാപിതമായത്) ഒരു മലങ്കര ഓർത്തഡോക്സ് കോളേജാണ് .
വിവിധ ബിരുദ, ബിരുദാനന്തര കോഴ്സുകൾ വാഗ്ദാനം ചെയ്യുന്നു.
ഇന്ത്യയിലെ കേരളത്തിലെ കോട്ടയം ജില്ലയുടെ ഹൃദയഭാഗത്താണ് സ്ഥിതി ചെയ്യുന്നത്.
മഹാത്മാഗാന്ധി സർവകലാശാലയുമായി അഫിലിയേറ്റ് ചെയ്തിട്ടുണ്ട്.
ശ്രദ്ധേയരായ പൂർവ്വ വിദ്യാർത്ഥികൾ ജസ്റ്റിസ് വി ജി അരുൺ മനോജ് കുറൂർ , കവി ഗിന്നസ് പക്രു , നടൻ ഉണ്ണി ആർ. നോവലിസ്റ്റും ചെറുകഥാകൃത്തും തിരക്കഥാകൃത്തുമായ തിരുവഞ്ചൂർ രാധാകൃഷ്ണൻ , കേരള സർക്കാരിന്റെ മുൻ റവന്യൂ മന്ത്രി കുമ്മനം രാജശേഖരൻ ബാഹ്യ ലിങ്കുകൾ
ബേബി ബൂം ഇംഗ്ലീഷ് വിലാസം https://ml.wikipedia.org/wiki/Baby_boom Baby Boomers for Climate Action - Melbourne climate strike - IMG 4249 (47385579061)
ജനനനിരക്കിന്റെ ഗണ്യമായ വർദ്ധനവ് അടയാളപ്പെടുത്തിയ ഒരു കാലഘട്ടമാണ് ബേബി ബൂം .
ഈ കാലഘട്ടങ്ങളിൽ ജനിച്ചവരെ ബേബി ബൂമർ എന്ന് വിളിക്കാറുണ്ട്.
ബേബി ബൂം കാരണങ്ങളിൽ വിവിധ പ്രത്യുൽപ്പാദന ഘടകങ്ങൾ ഉൾപ്പെടുന്നു.
1930 കളുടെ അവസാനത്തിലോ 1940 കളുടെ തുടക്കത്തിലോ ആരംഭിച്ച് 1960 കളിൽ അവസാനിക്കുന്ന ഇരുപതാം നൂറ്റാണ്ടിന്റെ മധ്യത്തിലാണ് ഏറ്റവും അറിയപ്പെടുന്ന ബേബി ബൂം ഉണ്ടായത്.
വലിയതോതിൽ, അപ്രതീക്ഷിതമായ ഒരു പ്രവണതയായിരുന്നു ഇത്.
മിക്ക രാജ്യങ്ങളിലും ഇത് സംഭവിച്ചത് സമ്പദ്‌വ്യവസ്ഥ മെച്ചപ്പെടുത്തുന്നതിനും ജീവിതനിലവാരം ഉയർത്തുന്നതിനുമുള്ള ഒരു കാലഘട്ടത്തിലാണ്.
യുദ്ധത്തിൽ നിന്ന് കനത്ത നാശനഷ്ടങ്ങൾ നേരിട്ടതും നാടകീയമായ സാമ്പത്തിക ഞെരുക്കങ്ങളിലൂടെ കടന്നുപോകുന്നതുമായ രാജ്യങ്ങളിലാണ് ബേബി ബൂം സംഭവിച്ചത്.
ഈ രാജ്യങ്ങളിൽ ജർമ്മനിയും പോളണ്ടും ഉൾപ്പെടുന്നു.
അമേരിക്കൻ ഐക്യനാടുകളിൽ 1945 ൽ യുദ്ധം അവസാനിച്ചതിനുശേഷം നാട്ടിലേക്ക് മടങ്ങുന്ന സൈനികരുടെ എണ്ണമാണ് ബേബി ബൂമിന് കാരണം.
യുദ്ധാനന്തര അമേരിക്കൻ സമ്പദ്‌വ്യവസ്ഥയും ഇതിന് കാരണമായിരുന്നു.
സൈനികരുടെ വായ്പകൾക്ക് വളരെ കുറഞ്ഞ പലിശ ഈടാക്കിക്കൊണ്ട് ഭവന ഉടമസ്ഥതയെയും ഉയർന്ന വിദ്യാഭ്യാസത്തെയും പ്രോത്സാഹിപ്പിക്കുന്നതിനായി യുഎസ് കോൺഗ്രസ് അവകാശങ്ങളുടെ ജിഐ ബിൽ പാസാക്കി.
കൂടുതൽ സുഖപ്രദമായ സാമ്പത്തിക സ്ഥിതിയിൽ സ്ഥിരതാമസമാക്കുന്നത് കുടുംബങ്ങൾക്ക് താമസിക്കാൻ ഒരു ഇടം നേടാനും വിദ്യാഭ്യാസം നേടാനും കുഞ്ഞുങ്ങൾ ജനിക്കാൻ തുടങ്ങാനും അനുവദിച്ചു.
"ഇപ്പോൾ അമേരിക്കൻ സ്വപ്നത്തിൽ അഭിവൃദ്ധി പ്രാപിച്ചു, ജീവിതം ലളിതമായിരുന്നു, ജോലികൾ ധാരാളമായിരുന്നു, റെക്കോർഡ് എണ്ണം കുഞ്ഞുങ്ങൾ ജനിച്ചു."
രണ്ടാം ലോക മഹായുദ്ധത്തിനുശേഷം യുഎസ് ജനനനിരക്ക് വൻതോതിൽ വർദ്ധിച്ചു.
1941 മുതൽ 1961 വരെ അമേരിക്കയിൽ 65 ദശലക്ഷത്തിലധികം കുട്ടികൾ ജനിച്ചു.
ഈ  കാലഘട്ടത്തിൽ, ഓരോ ഏഴു സെക്കൻഡിലും ശരാശരി ഒരു കുട്ടി ജനിച്ചു.
യുദ്ധസമയത്ത് നിർത്തിവച്ച വിവാഹങ്ങൾ,  പുനഃരാരംഭിച്ചപ്പോൾ,  ചെറുപ്പക്കാരായ ദമ്പതികൾ, സർക്കാർ ആനുകൂല്യങ്ങളുടെ സഹായത്തോടെ, ഗർഭധാരണം, രക്ഷാകർതൃത്വം, വലിയ കുടുംബങ്ങൾ എന്നിവ ആഘോഷിക്കുന്ന ജനപ്രിയ സംസ്കാരം പിന്തുടർന്നത് ബേബി ബൂമിന് കാരണമായ ഘടകങ്ങളാണ്.
നഗരത്തിലെ താമസത്തിനുപകരം, ഒരു കുടുംബത്തെ വളർത്തുന്നതിനായി നഗരപ്രാന്തങ്ങളിലേക്ക് മാറാൻ ആളുകൾക്ക് കഴിഞ്ഞുവെന്നതാണ് ബേബി ബൂമിന് കാരണമായ മറ്റൊരു പ്രധാന കാരണം.
പ്രാന്തപ്രദേശങ്ങളിലെ ജീവിതച്ചെലവ് വളരെ കുറവായിരുന്നു, പ്രത്യേകിച്ചും സൈന്യത്തിൽ നിന്ന് മടങ്ങുന്നവർക്ക്.
സ്ത്രീകളെ അവരുടെ " അണുകുടുംബം " ഏറ്റെടുക്കാൻ പ്രേരിപ്പിച്ച കാലഘട്ടം കൂടിയാണിത്, അതായത് ഭർത്താവ് ജോലിചെയ്യുമ്പോൾ  ഒരു വീട്ടമ്മയായി ജീവിക്കാൻ അവരെ പ്രോത്സാഹിപ്പിച്ചു.
ബേബി ബൂം കാലഘട്ടത്തിലെ പ്രശ്നങ്ങൾ ജനസംഖ്യാ വ്യതിയാനത്തെ വളരെയധികം ബാധിക്കുകയും സാമൂഹികവും സാമ്പത്തികവുമായ പ്രത്യാഘാതങ്ങൾക്ക് കാരണമാവുകയും ചെയ്യും.
ബേബി ബൂമറുകൾ പ്രായമാകുമ്പോൾ, ആശ്രിത അനുപാതം വർദ്ധിക്കുമെന്ന ആശങ്കയാണ് ബേബി ബൂമിന്റെ ഒരു സാമ്പത്തിക ആഘാതം.
2020 ഓടെ അമേരിക്കയിലെ ഡിപൻഡൻസി അനുപാതം 65 ആയിരിക്കുമെന്നും റെക്കോർഡ് ഉയർന്ന 75 ൽ എത്തുമെന്നും സെൻസസ് ബ്യൂറോ കണക്കാക്കുന്നു.
വർദ്ധിച്ചുവരുന്ന ജനസംഖ്യയ്ക്ക് പാർപ്പിടം, ഗതാഗതം, സൗകര്യങ്ങൾ എന്നിവയുടെ ആവശ്യകത വർദ്ധിപ്പിക്കും.
ജനസംഖ്യയിൽ വർദ്ധനവുണ്ടാകുമ്പോൾ ഭക്ഷണത്തിന്റെ ആവശ്യവും വർദ്ധിക്കുന്നു.
അതിവേഗം വർദ്ധിച്ചുകൊണ്ടിരിക്കുന്ന ജനസംഖ്യ നിലനിർത്താൻ ഒരു രാജ്യത്തിന് കഴിയുന്നില്ലെങ്കിൽ, അത് ഭക്ഷ്യക്ഷാമത്തിനും അപര്യാപ്തമായ ആരോഗ്യ പരിരക്ഷാ സൗകര്യങ്ങൾക്കും കാരണമാകും.
ജനസംഖ്യയ്ക്ക് ആവശ്യമായ ഉൽപന്നങ്ങൾ ഇല്ലാതെ, അത് മോശം ആരോഗ്യത്തിന് കാരണമായേക്കാം.
അത് ജനങ്ങളെ മരണത്തിലേക്ക് നയിച്ചേക്കാം.
അവലംബം കൂടുതൽ വായനയ്ക്ക് അടുത്ത നാല് പതിപ്പുകൾ - യുണൈറ്റഡ് സ്റ്റേറ്റ്സിലെ പഴയ ജനസംഖ്യ: 2010 മുതൽ 2050 വരെ യുഎസ് സെൻസസ് ബ്യൂറോ ബാഹ്യ ലിങ്കുകൾ സിഡിസിയിൽ നിന്നുള്ള ജനനവും മറ്റ് മെഡിക്കൽ ഡാറ്റയും സിഡിസിയിൽ നിന്ന് പ്രതിവർഷം ജനനം
ബേബി റാണി മൗര്യ ഇംഗ്ലീഷ് വിലാസം https://ml.wikipedia.org/wiki/Baby_Rani_Maurya
2018 ആഗസ്റ്റ് 26 മുതൽ ഉത്തരാഖണ്ഡിലെ ഏഴാമത്തെ ഗവർണറായ ഒരു ഇന്ത്യൻ രാഷ്ട്രീയ പ്രവർത്തകയാണ് ബേബി റാണി മൗര്യ (ജനനം ഓഗസ്റ്റ് 15, 1956)1990 കളുടെ തുടക്കത്തിൽ ഭാരതീയ ജനതാപാർട്ടിയുടെ പ്രവർത്തകയായി രാഷ്ട്രീയത്തിൽ പ്രവേശിച്ചു.1995 മുതൽ 2000 വരെ ആഗ്രയുടെ ആദ്യ വനിതാ മേയറായും 2002 മുതൽ 2005 വരെ അവർ ദേശീയ വനിതാ കമ്മീഷനിലും സേവനം അനുഷ്ടിച്ചു.
1956 ഓഗസ്റ്റ് 15-ന് ജനിച്ച മൗര്യ ബാച്ചിലർ ഓഫ് എഡ്യൂക്കേഷൻ , ആർട്ട്സിൽ നിന്ന് മാസ്റ്റർ ബിരുദം നേടി.
ബേബി വിനോദിനി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മലയാള സിനിമയിലെ ബാലതാരവും ദേവി കന്യാകുമാരി എന്ന സിനിമയിലെ നായികയുമാണ് ബേബി വിനോദിനി എന്നറിയപ്പെട്ടിരുന്ന വിനോദിനി ഗോപിനാഥ് ശശിമോഹൻ .
അറുപതുകളിൽ മലയാള സിനിമയിലെ ഏറ്റവും തിരക്കേറിയ ബാല താരമായിരുന്നു അവർ.
കേരള നടനം , കഥകളി , ഓട്ടൻതുള്ളൽ എന്നിവയിൽ പരിശീലനം നൽകുന്നതിനായി ഗുരു ഗോപിനാഥ് സ്ഥാപിച്ച തിരുവനന്തപുരത്ത് വട്ടിയൂർക്കാവിലെ വിശ്വകലാകേന്ദ്രത്തിന്റെ ചീഫ് അഡ്മിൻസ്ട്രേറ്റീവ് ഓഫീസറാണ് അവർ.
പത്രപ്രവർത്തകനായ ടി. ശശിമോഹൻ ആണ് ഭർത്താവ്.
ഐ ഡി ബി ഐ ബാങ്ക് മാനേജർ ( ബാംഗ്ലൂർ ) ഗോപിമാധവ്, തിരുവനന്തപുരം ക്രൈസ്റ്റ് നഗർ സ്കൂൾ അദ്ധ്യാപിക മാതംഗി എന്നിവർ മക്കളാണ്.
1957 ഒക്ടോബർ 21 നു ചെന്നൈയിലെ ഗോപാലപുരത്ത്, നൃത്താചാര്യൻ ഗുരു ഗോപിനാഥിന്റേയും അദ്ദേഹത്തിൻറെ പത്നി തങ്കമണിയുടേയും ഇളയ മകളായി വിനോദിനി ജനിച്ചു.
ചർച്ച്പാർക്ക്  കോൺവെന്റ്, തിരുവനന്തപുരം ഹോളി  എഞ്ചൽസ് കോൺ‌വെന്റ്, വിമെൻസ് കോളജ് കാര്യവട്ടം യൂണിവേർസിറ്റി സെന്റർ എന്നിവിടങ്ങളിലായിരുന്നു വിനോദിനിയുടെ സ്കൂൾ വിദ്യാഭ്യാസം.1980ൽ കേരള സർവകലാശാലയുടെ സോഷ്യോളജി എം. എ. പരീക്ഷയിൽ അവർ ഒന്നാം റാങ്ക് നേടി.
1961ൽ ഭക്തകുചേല എന്ന സിനിമയിൽ ഉണ്ണികൃഷ്ണനായി വേഷമിട്ടു കൊണ്ടായിരുന്നു ചലച്ചിത്ര രംഗത്ത് അരങ്ങേറ്റം നടത്തിയത്.
തുടർന്നു കണ്ണുംകരളും , അമ്മയെക്കാണാൻ , മണവാട്ടി , ചിലമ്പൊലി , ഗുരുവയൂരപ്പൻ, കറുത്തകൈ , കടലമ്മ , കടത്തുകാരൻ , സ്നേഹദീപം , ഭർത്താവ് , പുതിയ അകാശം പുതിയ ഭൂമി , ഓമനക്കുട്ടൻ , സ്വാമി അയ്യപ്പൻ തുടങ്ങി 16 സിനിമകളിൽ ബാലതാരമായി അഭിനയിച്ചു.
എട്ടുവർഷത്തെ ഇടവേളയ്ക്കു ശെഷം 1974 ൽ പി. സുബ്രഹ്മണ്യത്തിന്റെ ' ദേവി കന്യാകുമാരി " എന്ന സിനിമയിൽ ദേവിയുടെ റോളിൽ നായികയായി ശ്രദ്ധേയമായ അഭിനയം കാഴ്ച്ചവച്ചു.
അക്കാലത്തെ മലയാള സിനിമയിലെ മുൻനിര നടീനടന്മാരായ സത്യൻ , പ്രേം നസീർ , മധു , തിക്കുറിശ്ശി സുകുമാരൻ നായർ , കൊട്ടരക്കര ശ്രീധരൻ നായർ , ടി.കെ. ബാലചന്ദ്രൻ , കോട്ടയം ചെല്ലപ്പൻ ജോസ്പ്രകാശ് , അടൂർ  ഭാസി , എസ്.പി. പിള്ള , ബഹദൂർ , അംബിക, ഷീല , മിസ്സ് കുമാരി , ആറന്മുള പൊന്നമ്മ , കവിയൂർ പൊന്നമ്മ , കെ ആർ വിജയ , ശാന്തി, അടൂർ പങ്കജം എന്നിവരോടൊപ്പം അഭിനയിക്കുന്നതിന് അവസരം ലഭിച്ചു.
പി. സുബ്രഹ്മണ്യം , കെ എസ് സേതുമാധവൻ , കുഞ്ചാക്കൊ , എൻ. കൃഷ്ണൻ നായർ, പി ഭാസ്കരൻ തുടങ്ങിയ പ്രമുഖ സംവിധായകരോടൊപ്പം അവർ പ്രവർത്തിച്ചിട്ടുണ്ട്.
1962 ലെ കണ്ണും കരളും എന്ന സിനിമയിൽ ബാലതാരമായി കമലഹാസനോടൊപ്പം ഇരട്ട വേഷത്തിൽ അഭിനയിച്ചു.
സഹോദരിയും ഐ. എ. എസ്. ഓഫീസറുമായിരുന്ന പരേതയായ വിലാസിനി രാമചന്ദ്രനും മൂടുപടം , ലൈല മജ്നു , ഭക്തകുചേല , ലില്ലി  തുടങ്ങി ഒട്ടേറെ സിനിമകളിൽ അഭിനയിച്ചിട്ടുണ്ട്.
ഗുരു ഗോപിനാഥും തങ്കമണിയും  നാല്പതുകളുടെ തുടക്കത്തിൽ  ഇറങ്ങിയ 'പ്രഹ്ലാദ' എന്ന സിനിമയിൽ നായികാനായകന്മാരായിരുന്നു.
ബേബി നിവേദിത ഇംഗ്ലീഷ് വിലാസം https://ml.wikipedia.org/wiki/Baby_Niveditha
നിവേദിത വിജയൻ എന്ന ബേബി നിവേദിത 2009-ൽ പുറത്തിറങ്ങിയ കാണാ കണ്മണി എന്ന ഹൊറർ ചിത്രം, ഭ്രമരം എന്നിവയിലെ അഭിനയത്തിനു മികച്ച ബാലതാരത്തിനുള്ള കേരള സംസ്ഥാന ചലച്ചിത്ര അവാർഡു നേടിയ ഒരു ബാലനടിയാണ്.
അബുദാബിയിൽ സ്ഥിര താമസമാക്കിയ വിജയൻ, പ്രസീത ദമ്പതികളുടെ രണ്ടാമത്തെ പുത്രിയായി 2000 ൽ നിവേദിത ജനിച്ചു.
ഒരു നടിയായ നിരഞ്ജന എന്ന ഒരു സഹോദരിയും നിവേദിതയ്ക്കുണ്ട്.
അഭിനിയിച്ച ചിത്രങ്ങൾ ഭ്രമരം (2009) ...
ലക്ഷ്മി മൌസ് ക്യാറ്റ് (2009) ...
ടെസ്സി കാണാ കണ്മണി (2009) ...
ശിവാനി/അനഘ (അനു) ഇന്നത്തെ ചിന്താവിഷയം (2008) ...
തെരേസായുടം മകൾ അഴകിയ തമിഴ് മഗൻ (2007) ...
രേണു -[./ https://en.wikipedia.org/wiki/Tamil_language Tamil] Film പളുങ്ക് (2006) ...
നീതു അവലംബം
ബേബി ഫേസ് Baby Face (film) Baby Face (film)
ബേബി ഫേസ് വാർണർ ബ്രദേഴ്സിനുവേണ്ടി ആൽഫ്രഡ് ഇ ഗ്രീൻ സംവിധാനം ചെയ്ത് 1933 ൽ പുറത്തിറങ്ങിയ ഒരു അമേരിക്കൻ പ്രീ-കോഡ് നാടകീയ ചിത്രമാണ്.